stanford-oval/wikipedia huggingface dataset:
מיכה רם
מלחמת יום הכיפורים > אבטחת שיט חיוני

לאחר השגת ההכרעה על ציי סוריה ומצריים התאפשרה העברת אספקה באניות לישראל. לחיל הים נודע כי משחתת מצרית מדגם סקורי, יצאה מבסיסה בלוב, מסתובבת מזרחית למלטה, ונוכחותה מאיימת על השיט לישראל. אח"י רשף ואח"י קשת נשלחו לאזור.
ב-23 באוקטובר 1973 היו הספינות במרחק יירוט מהסקורי המצרית. שיחות הפסקת האש היו במהלך מתקדם ומפקדת חיל הים לא הייתה מעוניינת "לפתוח חזית חדשה" ומנעה מפגש בין הספינות למשחתת. המצרים שקיבלו מידע על הנעשה החזירו את הסקורי לנמל, והאיום על השיט בים התיכון הוסר.
אחי רשף" נושאת מנוף אמל"ח ומשגרת טיל "גבריאל"
בעת אבטחת אניות הסוחר לאחר מלחמת יום הכיפורים, צוות אח"י רשף מקבל עוגה מאניית הסוחר 'לאה'.
רס"ן מיכה רם בתקופת מלחמת יום הכיפורים.
הפלגת מוניטין

בפברואר 1974 בפיקוד סא"ל גדעון רז, יצאו אח"י רשף בפיקוד מיכה רם ואח"י קשת בפיקוד דוד הרפזי מסביב לאפריקה כדי להתבסס במפרץ שלמה. הפלגה של 13,000 מיל ימי, הייתה משימה רבת אתגר לספינות הקטנות. לאחר היציאה מנמל דרבן (דרום אפריקה), נתקע חבל עבה צף במדחפי אח"י רשף. החל מאבק הישרדות נגד הים, נגד מזג האוויר ונגד הכרישים. צוללים הצליחו לחתוך את החבל, לפרק את המדחף הפגוע ולאפשר המשך תנועה במהירות של 25 קשר.
צוות אח"י רשף מסייע לשחרר את החבל שהסתבך במדחפים באוקיינוס ההודי
אח"י רשף מקבלת דלק מהאוניה המגויסת נהריה בפיקוד רפי אפל באוקיינוס ההודי במהלך מבצע מוניטין
צוות אח"י רשף בעמדות כבוד בסיס מפרץ שלמה לאחר הקפת אפריקה במבצע מוניטין, 1 באפריל 1974.
בבסיס מפרץ שלמה מיכה רם במרכז וקציני אח"י רשף עם קצין אג"מ זירת ים סוף אברהם בן-שושן ראשון משמאל.
הפלגת מוניטין > תפקידים נוספים

במקביל לפיקוד על אח"י רשף, שימש רם בתפקיד מרכז פרויקט פיתוח של שליטה ובקרה ממוחשבת לספינות חיל הים. בתום תקופת הפיקוד על הספינה מונה לראש ענף גילוי ולוחמה אלקטרונית במחלקת אמצעי לחימה במטה חיל הים.
בשנת 1975 מונה רם לפקד על המתקן הטקטי בבה"ד חיל הים, ולאחר זמן קצר קיבל את הפיקוד על פלגה 31 של שייטת ספינות הטילים (שייטת 3), שמנתה 4 ספינות. הפלגה ביצעה הפלגות ארוכות בים התיכון.
בשנת 1977 עלה מיכה לדרגת אל"ם כסגן מפקד זירת ים סוף תחת פיקודו של תא"ל יצחק דוידי. ארגון הפיקוד והשליטה בא לידי ביטוי בתפישת האניה הממולכדת אגיוס דמיטריוס במפרץ אילת. בזכות תשומת הלב של אנשי מערך הגילוי הזירתי, שהתנהגות האניה העלתה את חשדם נמנע פיגוע גדול באילת.
אחר תפקיד זה נשלח ללימודים במכללת המלחמה של צי ארצות הברית בניופורט רוד איילנד, המהווה מקום מפגש לקציני ים משלושים ארצות. הקורס לקציני ים בכירים מרחיב את הדעת ומעלה רמה את נקודת ההשקפה. חברויות שיצר מיכה במהלך הקורס שמשו בהמשך לתועלת חיל הים ומדינת ישראל. באותו קורס פגש מיכה אל"ם מצרי, צדיק ממדוח, שהשתתף בקרב דמיאט וניצל כששחה לחוף מספינתו הטובעת.
אל"ם מיכה רם במכללת המלחמה של הצי 1980.
מחזור 1980 של מכללת המלחמה של הצי מבקרים במספנה הבונה אוניות לצי ארצות הברית.
מחזור 1980 של מכללת המלחמה של הצי מבקרים במפעל בואינג .
הפלגת מוניטין > המודיעין הימי

בשנת 1980 מונה לראש מספן המודיעין במפקדת חיל הים. ציי ערב הפיקו לקחים מכישלונם בזירה הימית במלחמת יום הכיפורים, תוך הסתייעות ורכישת טכנולוגיה ונשק חדיש מהגוש המזרחי ומהמערב. המשימה העיקרית של המודיעין הימי הייתה להשיג מידע בדבר אמצעי הלחימה של האויב. בכך השקיע מודיעין ח"י את מירב המאמץ, והגיע לתוצאות טובות.
רם שימש בתפקיד זה במהלך מבצע שלום הגליל. בקיץ 1982 פעל חיל הים בהנחתת כוחות וירי מהים על מטרות בחוף לבנון. הפעילות הייתה מוצלחת ומאורגנת היטב. מיכה כראש מספן המודיעין היה שותף מלא להישגים.
מיכה רם במרכז סיור אנשי מספן המודיעין בלבנון אוגוסט 1982.
הפלגת מוניטין > סגן נספח צה"ל בוושינגטון

ב-1982 מונה לסגן הנספח הצבאי בארצות הברית.
לאחר המלחמה התפנה תפקיד מפקד בסיס חיפה, ורם קיווה לקבל את התפקיד. בניגוד לציפיותיו הוא מונה להיות סגן נספח צה"ל בארצות הברית. יכולתו של רם לבנות קשרי עבודה טובים ולעורר הערכה אישית בקרב הסובבים אותו, סייעו רבות להבנה של עניין חיל הים וישראל.
מפקדת חיל הים באותה עת רצתה לבנות כלי שיט גדולים מתקציב הסיוע של ארצות הברית. הכלים תוכננו בארצות הברית ובישראל, ונדרשה מערכת של אישורים והסכמות. כישוריו של רם בצומת שבין ישראל לארצות הברית התגלו כחיוניים והאישורים הושגו.
היחסים שבנה רם עם משרד ההגנה וצי ארצות הברית חזקו את מעמד חיל הים בקשר בין המדינות. בהמלצתו של רם שונתה הגדרת התפקיד והבאים אחריו כבר הוגדרו בשם נספח חיל הים. השינוי בשם התפקיד גרם שיפור בהתייחסות הצי האמריקאי לנציג חיל הים הישראלי. מאחר שאצלם נהוגה הפרדה בין הזרועות.
שר הביטחון יצחק רבין והרמטכ"ל משה לוי מקבלים את שר הצי האמריקני ג'ון ליהמן בעת ביקורו בישראל. והנספח הימי מיכה רם מימין.
אל"ם רם כנספח בוושינגטון מלווה את שר הצי של ארצות הברית ג'ון להמן בביקורו בישראל 1986
הפלגת מוניטין > ראש מספן הים

באפריל 1985, לאחר העברת הפיקוד על החיל לאברהם בן-שושן, חברו מימי קורס החובלים, נדרש רם לסיים את תפקידו בארצות הברית. הוא מונה לראש מספן הים והועלה לדרגת תת-אלוף.
חיל הים עסק בשמירה על הביטחון השוטף וכן במבצעים יזומים בטווחים רחוקים כנגד ארגוני הפלסטינים. ההבנה בין מיכה למפקדו-חברו בן שושן הייתה טובה מאוד, ונתנה רצף של יציבות. קשרי האמון והערכה הדדית בין מפקד החיל וראש מספן הים. שנוצרו עוד בקורס החובלים והתהדקו במרוצת השנים.
תהליך בניית כלי שיט, פיתוח מערכות הנשק מחייב השגת אישור המטכ"ל, משרד הביטחון והממשלות הנוגעות בדבר. בתחילת שנות ה-80 הציג חיל הים דרישה לאוניית קרב גדולה רב תכליתית נושאת מסוק שנקראה סער 5 לאור הצלחת ספינות הסער. המימון לתכנון של הספינה אושר, ובניית ספינות מדגם סער 4 במספנות ישראל פסקה. לרמטכ"ל, דן שומרון, ולסגנו, אהוד ברק היו עדיפויות אחרות לשימוש בכספי הסיוע הביטחוני. על כן הם לא אישרו את המימון לבניית ספינות מדגם סער 5.
מקבלי ההחלטות הביטחוניות בישראל מתייחסים יותר לאויב שבטווח העין ופחות אל האויב שמעבר לאופק. האיומים על ישראל ביבשה ובאוויר היו תמיד גבוהים. הקצאת המשאבים לבניית הכוח הימי שישראל נדרשה לו נעשית על חשבון בנין הכוח היבשתי. הרמטכ"ל שומרון, הודיע שהוא בעד רכישת צוללות, כי הן נותנות מענה ייחודי שאין לצה"ל אלטרנטיבה. אך אינו רואה תועלת בספינה הגדולה להתמודדות הנדרשת בזירה הימית בה לא דרושה לדעתו הכרעה.
המימון לבניית הצוללות בגרמניה התבסס על סעיף קניות הגומלין בכספי הסיוע. ללא המימון לסער 5 לא היה מימון לדולפין. ללא בניית הספינה הגדולה (סער 5) בארצות הברית לא ניתן היה לבנות את צוללות הדולפין בגרמניה.
ההתנגדות לספינה סער 5 בחיל הים הייתה לנחלת העבר. הרקע להתנגדות נבע מן הסברה כי גודלה של הספינה ייקר את עלותה, ומגבלות התקציב לא תאפשרנה בניית מספר מספק של ספינות. החשש היה שבעקבות זאת מספר יחידות הלחימה יקטן מאוד.
מפקד חיל הים, בן שושן, וסגנו, מיכה רם ידעו שיש לחדש את בניית ספינות הטילים, כדי לשמור על כמות יחידות הלחימה. לכן אם לא בונים ספינות מדגם סער 5 בארצות הברית, נדרש תקציב להמשך בניית סער 4 במספנות ישראל. הרמטכ"ל שומרון סירב גם לכך. הדרישה של חיל הים נדחתה ובחוגי המטה הכללי הופרחה הקלישאה "אף מיל לסטי"ל" . הרמטכ"ל יזם עריכת בדיקה לנושא הסער 5, והטיל את המלאכה על האלוף ישראל טל. לרם ובן שושן נראה שמטרת הבדיקה הייתה צמצום תקציבו של חיל הים.
בהמשך יזמו האמריקאים בדיקה על ידי מומחה מטעם משרד ההגנה, דב זקהיים. לקראת כל בדיקה שנמשכה מספר חודשים, נערכה במטה חיל הים עבודה רבה. לבסוף הסתיימו הבדיקות בהצלחה. זקהיים אישר בניית כלי שיט בארצות הברית. בימים האחרונים לפיקוד בן שושן אושר תקצוב מכספי הסיוע הביטחוני האמריקאי והחלה בניית הספינה הגדולה בארצות הברית.
הפלגת מוניטין > גלריה

מיכה רם מקבל את המינוי לראש מספן הים מהרמטכ"ל רא"ל משה לוי
משפחת רימלנד ושפירא מלוות את מיכה רם בעת קבלת דרגת תא"ל אפריל 1985
תא"ל מיכה רם באזכרה השנתית לחללי טיבוע המשחתת אילת אוקטובר 1986.
ראש מספן הים תא"ל מיכה רם מתארח במשרד מנהל בית הספר לקציני ים זאב אלמוג (אברוצקי)
מיכה רם משמאל נהנה בסירה מושטת על ידי חברו אברהם אשור עם יצחק קוראל אלמוג מימין, יוני 1986.
הפיקוד על חיל הים > גלריה

העברת פיקוד חיל הים מאברהם בן שושן משמאל למיכה רם בימין. הרמטכ"ל דן שומרון במרכז, 11 פברואר 1989.
אלוף רם ותא"ל אלכס טל מארחים את יורש העצר התאילנדי לימים מאהה וצ'יראלונגקון, מלך תאילנד בביקור בבסיס חיפה 1989.
אדמירל מאן (Hans-Joachim Mann) מפקד הצי הגרמני מקבל את אלוף מיכה רם
אלוף רם סוקר משמר כבוד של הצי הגרמני.
אדמירל הנס-יואכים מאן מלוה את אלוף מיכה רם לפגישה עם שר ההגנה גרהרד סטולטנברג (Gerhard Stoltenberg). הייתה זו הפעם הראשונה שהמנון התקווה נשמע במשרד ההגנה הגרמני, יוני 1990.
אדמירל מאן לוחץ את ידו של אל"ם ליאור מרגולין, לידו נספח צה"ל בגרמניה שמואל בן-רום יוני 1990.
אלוף רם מארח את מפקד חיל הים הגרמני אדמירל הנס-יואכים מאן בשייטת ספינות הטילים, 27 ביוני 1991.
אלוף רם בהשקת ספינת המשטרה הימית. ספינת מחבלים שנתפסה בלב ים הוחרמה ושופצה.
מפקד הצי ההלני אדמירל הרקלס דריקוס עם אלוף רם באח"י גאולה שהגיעה יחד עם אח"י מולדת לביקור בפיראוס, 1992. מוביל מפקד הספינה רס"ן אבי ארזוני מלווה אל"ם דוד בן בעש"ט מפקד שייטת ספינות הטילים.
אלוף רם מתארח אצל מפקד הצי ההלני אדמירל הרקלס דריקוס אותו הכיר עוד במכללת צי ארצות הברית
מפקד הצי ההלני הרקלס דריקוס (Ηρακλής Δρίκος) מארח את אלוף מיכה רם במפקדת הצי בפיראוס 1992.
ביקור פרידה של אלוף רם אצל מפקד מספנת חיל הים דני שחם 1992.
ביקור אלוף מיכה רם עם המיועד להחליפו עמי אילון במספנת חיל הים 1992.
משט כבוד אלוף מיכה רם נפרד מבסיס חיפה בסיום הפיקוד על חיל הים יוני 1992.
תפקידים אזרחיים

לאחר פרישתו מצה"ל פנה רם לשוק המסחרי, ועסק בתחזוקת ובניית כלי שיט, ושיווק אמצעי לחימה מחוץ לישראל. בנוסף היה מעורב בחברת סטארט אפ בתחום הננוטכנולוגיה ובפיתוח מוצרים בתחום האבטחה. עבד עם חברת קרדיון האמריקאית ונפתחה נגדו חקירה במשטרה שנסגרה לאחר שהובהר כי ההתקשרות נעשתה לאחר שקיבל אישור הפרקליטות הצבאית. סניגורו של רם, עו"ד דוד ליבאי, אמר, כי ”לקוחו הסביר במשטרה "שלא היה כל פסול בהתנהגותו - לא בתקופת כהונתו כמפקד חיל הים, ולא לאחר מכן".”
בשנים 2014–2015 שימש כיו"ר עמותת בוגרי קציני ים. ומאז היה ער לצורכי הקדטים והבוגרים, והופיע לכל הכנסים והטקסים בבית הספר לקציני ים עכו.
חייו האישיים

בשנת 1966 נישא מיכה לחברתו חיה מבית סימקין, משפחה ותיקה וידועה בפתח תקווה. למשפחה נולדו שתי בנות ובן.
חרף המידע השלילי הרב על נזקי העישון, היה מיכה רם מעשן עוד מתקופת סיום בית הספר והדבר השפיע לרעה על בריאותו. בפורים שנת 2006 עבר בבית החולים בילינסון בהצלחה ניתוח השתלת ריאה. ביוזמת חיה רם, אשתו, נוצר קשר חזק עם משפחת זיו מנס ציונה, שתרמה את אבריו של בנה עידו זיו שנהרג בתאונת דרכים. בתהליך ההחלמה הורדה רמת החסינות הטבעית ונדרש להיזהר במגע עם אנשים. עם זאת המשיך להיות בקשר עם חבריו הרבים. המנתח ד"ר מרדכי קרמר המשיך במעקב ועם הזמן נעשה רם פעיל יחד עם שוקי זיו בהרגעת והדרכת הנזקקים להשתלה.
מיכה רם נפטר ב-14 ינואר 2018, בגיל 75. נטמן בטקס צבאי בבית העלמין הצבאי בכפר סבא בנוכחות המשפחה ועשרות חברים פקודים ומפקדים. ספדו לו מפקדי חיל הים האלופים אלי שרביט ואברהם בן שושן, בני משפחה וחברים.
הערות שוליים

↑  נחמיה הרפלד, הפלגות בשייטת הטרפדות הגרמנית באתר משמר המורשת הימית.
↑  דברי רס"ן מיכה רם בקובץ התחקירים והלקחים של שייטת 3 במלחמת יום הכיפורים, ע' ד-37-36.
↑  דברי רס"ן מיכה רם בקובץ התחקירים והלקחים של שייטת 3 במלחמת יום הכיפורים, ע' ד-66-65.
↑  תמונה מתקופה מאוחרת יותר להמחשת מנוף האמל"ח על הסיפון.
↑  מפקדי הספינות עם הגב מיכה רם משמאל גדעון רז במרכז ויעקב אפיק בימין
↑  עמנואל רוזן, חברים מימי קורס חובלים, מעריב, 4 בינואר 1989
↑  חיה רם והילדים נשארו בוושינגטון עד תום שנת הלימודים ואז חזרו לישראל
↑  תא"ל מיכה רם ימונה היום למפקד חיל הים, מעריב, 1 בפברואר 1989
↑  הדס מגן, ‏המשטרה: מיכה רם נחקר בחשד שהיה קשור לקרדיון האמריקנית עוד כשכיהן כמפקד חיל הים, באתר גלובס, 30 ביולי 1997
↑   סמדר שיר, ‏שתי אחיות, שתי השתלות, באתר "ידיעות אחרונות", 8 בספטמבר 2013 (הקישור אינו פעיל)
| --- | --- |
בקרת זהויות :  NLI: 987007420878305171  VIAF: 6242156133215958430008   WorldCat (עם VIAF): 6242156133215958430008
12 במאי

12 במאי הוא היום ה-132 בשנה (133 בשנה מעוברת), בשבוע ה-19 בלוח הגרגוריאני. עד לסיום השנה, נשארו עוד 233 ימים.
אירועים היסטוריים ביום זה

254 – סטפנוס הראשון ממונה לאפיפיור
919 – היינריך הצייד נבחר לקיסר האימפריה הרומית הקדושה (כשליט מזרח פרנקוניה)
1191 – ריצ'רד הראשון, מלך אנגליה נישא לנסיכה ברנגריה מנווארה, בתו הבכורה של סנצ'ו השישי, מלך נווארה
1264 – קרב לווס בין כוחותיו של הנרי השלישי, מלך אנגליה לבין כוחות המורדים בראשותו של סימון החמישי דה מונפור
1328 – האנטי-אפיפיור ניקולאוס החמישי (אנ') מקודש ברומא על ידי הבישוף של ונציה
1364 – יסוד האוניברסיטה היגיילונית בקרקוב
1588 – אנרי השלישי מלך צרפת נמלט מפריז לאחר שמתחריו עודדו את אנשי העיר להתקומם כנגדו
1881 – תוניסיה הופכת למדינת חסות של צרפת
1932 – בנו התינוק של צ'ארלס לינדברג נמצא מת בניו ג'רזי, לאחר שנחטף מבית הוריו
1832 – בכורת האופרה "שיקוי האהבה" מאת דוניצטי
1930 – פלנטריום אדלר בשיקגו שבארצות הברית נפתח לקהל. הוא הפלנטריום הראשון שנבנה בחצי הכדור המערבי, והוא הפלנטריום הוותיק ביותר הקיים כיום
1948 – עבדאללה הראשון מלך עבר ירדן, וגולדה מאיר נפגשים במאמץ אחרון למנוע מלחמה בין הלגיון הערבי לבין כוחות היישוב היהודי בארץ ישראל
1949 – משה שרת נשא את "נאום הדגל" השני ברחבת האו"ם בניו יורק, למחרת קבלתה של ישראל כחברה באו"ם
1958 – ארצות הברית וקנדה חותמות על הסכם שלפיו הוקם פיקוד הגנת האוויר והחלל של צפון אמריקה (NORAD)
1965 – ישראל וגרמניה מכוננות יחסים דיפלומטיים
1965 – החללית הסובייטית לונה 5 מתרסקת על הירח
1967 – אתר הנופש דיסניוורלד בפלורידה הופך למחוז אדמיניסטרטיבי עצמאי תחת שליטתה של חברת וולט דיסני
1972 – רואה אור אלבומה של להקת הרולינג סטונז "Exile on Main Street"
1973 – נפתח סינמטק תל אביב
1992 – בלה פריינד מגוננת בגופה במשך 27 דקות על מחבל פלסטיני מלינץ' לאחר שניסה לדקור שני נערים בירושלים
2003 – ארגון הטרור אל-קאעידה מבצע פיגוע במתחם מגורים אמריקאי בריאד, בירת ערב הסעודית. בפיגוע נהרגו 35 בני אדם
2004 – אסון הנגמ"שים במהלכו נהרגו חמישה חיילים
2008 – רעש אדמה במגניטודה 7.9 פוקד את מחוז סצ'ואן שבסין, וגורם לכ-70,000 הרוגים
2010 – טיסה 771 של אפריקייה איירווייז מתרסקת על המסלול בנמל התעופה הבין-לאומי של לוב, נהרגו 103 מתוך 104 האנשים על סיפון המטוס
2011 – ג'ון דמיאניוק הורשע על ידי בית משפט בגרמניה באשמת סיוע לרצח של למעלה מ-28,000 יהודים בעת ששירת כוואכמן במחנה סוביבור, וגזר עליו חמש שנות מאסר
2018 – נטע ברזילי מישראל מנצחת בתחרות האירוויזיון 2018 שהתקיימה בליסבון, עם השיר "Toy". זהו הניצחון הרביעי של ישראל באירוויזיון מאז השתתפותה הראשונה ב-1973
2018 – תאגיד השידור הישראלי – כאן עובר משידורי הרצה לשידורים רגילים
נולדו

1496 – גוסטב ואסה, מלך שוודיה, תאריך לידה משוער (נפטר ב-1560)
1820 – פלורנס נייטינגייל, חלוצת מקצוע הסיעוד המודרני (נפטרה ב-1910)
1842 – ז'יל מאסנה, מלחין צרפתי (נפטר ב-1912)
1845 – גבריאל פורה, מלחין צרפתי (נפטר ב-1924)
1885 – פלטיאל דייקן, חוקר משפט עברי (נפטר ב-1969)
1889 – קלוג'רו מארונה, עובד ציבור איטלקי, חסיד אומות העולם (נפטר ב-1945)
1889 – אוטו פרנק, איש עסקים יהודי ממוצא גרמני, שורד שואה ואביה של אנה פרנק (נפטר ב-1980)
1907 – קתרין הפבורן, שחקנית קולנוע אמריקאית, 4 פעמים זוכת פרס אוסקר (נפטרה ב-2003)
1910 – דורותי הודג'קין, ביוכימאית בריטית, כלת פרס נובל לכימיה (נפטרה ב-1994)
1918 – יוליוס רוזנברג, יהודי אמריקאי שהורשע ביחד עם אשתו בריגול למען ברית המועצות (הוצא להורג ב-1953)
1920 – ג'ון טיילר בונר, פרופסור לביולוגיה באוניברסיטת פרינסטון (נפטר ב-2019)
1924 – דן חירם, קצין תותחנים ראשי בדרגת אלוף-משנה, מנכ"ל משרד התחבורה וחברת נתיבי איילון (נפטר ב-1987)
1927 – ברברה דיין, זמרת אמריקנית (נפטרה ב-2024)
1928 – ברט בכרך, פסנתרן ומלחין יהודי אמריקאי ממוצא גרמני (נפטר ב-2023)
1929 – אגנס הלר, פילוסופית יהודייה-הונגרייה, ממייסדי אסכולת בודפשט (נפטרה ב-2019)
1929 – סם נוג'ומה, פוליטיקאי נמיבי (נפטר ב-2025)
1932 – פארס חמוד פלאח, השופט הדרוזי הראשון, כיהן כסגן נשיא בית משפט השלום בעכו
1933 – טובה שטרסברג-כהן, שופטת בית המשפט העליון ונציבת תלונות הציבור על שופטים
1937 – ג'ורג' קרלין, סטנדאפיסט ושחקן אמריקאי (נפטר ב-2008)
1945 – יוסי פולק, שחקן ובמאי תיאטרון ישראלי
1946 – דניאל ליבסקינד, אדריכל יהודי-אמריקאי, מתכנן מגדל החירות
1948 – סטיב וינווד, מוזיקאי אנגלי
1948 – רות לורנד, פרופסור בחוג לפילוסופיה באוניברסיטת חיפה
1949 – אלכסנדר אוקון, צייר ישראלי
1950 – שמעון צימר, סופר ומחזאי ישראלי
1953 – משה מוץ מטלון, חבר הכנסת בכנסת ה-18 מטעם ישראל ביתנו
1956 – אילן גילאון, חבר הכנסת מטעם מרצ (נפטר ב-2022)
1956 – רבקה נוימן, שחקנית תיאטרון, קולנוע וטלוויזיה, מחזאית וסופרת ישראלית
1957 – שמואל זיסמן, כדורסלן ועורך דין
1962 – ענת צחור, מורה ישראלית ליוגה ולמדיטציה בודהיסטית, ולשעבר שחקנית ואמנית
1964 – נעמה שפירא, שחקנית, מורה למשחק, מדבבת ובמאית דיבוב ישראלית
1968 – טוני הוק, ספורטאי סקייטבורדינג אמריקאי
1968 – ליהיא לפיד, עיתונאית וסופרת ישראלית
1970 – רם נהרי, במאי, תסריטאי ויוצר טלוויזיה ישראלי
1970 – דורית לב ארי, שחקנית קולנוע ותיאטרון ישראלית
1977 – מרים מירזאח'אני, מתמטיקאית איראנית, זוכת מדליית פילדס
1979 – ז'ואקים רודריגז, רוכב אופני כביש ספרדי לשעבר
1980 – מאיה מרון, שחקנית קולנוע וטלוויזיה ישראלית
1981 – ראמי מאלק, שחקן אמריקאי
1986 – אמילי ואן קאמפ, שחקנית אמריקאית
1988 – אביב טרנר, שחקנית, מדבבת וזמרת-יוצרת ישראלית
1988 – מרסלו, כדורגלן ברזילאי
1992 – בן קיפריס, שחקן ישראלי
1996 – שירלי לוי, אושיית רשת, מנחה, קומיקאית ושחקנית ישראלית
1997 – אודיה רש, שחקנית ודוגמנית ישראלית
1997 – פרנקי דה יונג, כדורגלן הולנדי
1998 – יובל זוסמן, כדורסלן ישראלי
נפטרו

1003 – סילבסטר השני, האפיפיור ה-139 למניין (נולד בסביבות 946)
1700 – ג'ון דריידן, משורר ומחזאי אנגלי (נולד ב-1631)
1784 – אברהם טרמבלה, ביולוג שווייצרי (נולד ב-1710)
1845 – אוגוסט וילהלם פון שלגל, משורר, מבקר ספרות ומתרגם גרמני (נולד ב-1767)
1884 – בדז'יך סמטנה, מלחין צ'כי (נולד ב-1824)
1935 – יוזף פילסודסקי, מדינאי ודיקטטור נאור פולני (נולד ב-1867)
1946 – לאופולד סוחה, חסיד אומות העולם, פולני, נהרג בתאונת דרכים (נולד ב-1909)
1957 – אריך פון שטרוהיים, במאי ראינוע ושחקן אוסטרי אמריקאי יהודי (נולד ב-1885)
1970 – נלי זק"ש, משוררת ומחזאית גרמנייה יהודייה, זוכת פרס נובל לספרות (נולדה ב-1891)
1970 – ולדיסלב אנדרס, גנרל פולני (נולד ב-1892)
1994 – אריק אריקסון, פסיכולוג דני (נולד ב-1902)
1997 – אברהם יצחק שטרן, חבר הכנסת ה-14 מטעם המפד"ל ומזכ"ל תנועת בני עקיבא (נולד ב-1935)
1998 – עמי ברזילי, רופא כירורג, פרופסור לכירורגיה בבית הספר לרפואה של הטכניון (נולד ב-1931)
2008 – אירנה סנדלר, חסידת אומות עולם פולנייה (נולדה ב-1910)
2014 – הנס רודי גייגר, צייר שווייצרי (נולד ב-1940)
2015 – פיטר גיי, היסטוריון אמריקאי-גרמני (נולד ב-1923)
2016 – ניסן לויתן, כלכלן ישראלי (נולד ב-1925)
2017 – אמוץ זהבי, זואולוג וביולוג אבולוציוני ישראלי מאוניברסיטת תל אביב, ואחד המייסדים של החברה להגנת הטבע (נולד ב-1928)
2019 – נסראללה בוטרוס ספיר, הפטריארך של הכנסייה המרונית (נולד ב-1920)
2019 – מוטי שלם, איש חינוך והיסטוריון ישראלי (נולד ב-1953)
2020 – מישל פיקולי, שחקן תיאטרון וקולנוע צרפתי (נולד ב-1925)
2020 – חיים זוט, מהאבות המייסדים של ענף קרב המגע (נולד ב-1935)
2021 – אוביראטן ד'אמברוזיו, מתמטיקאי ברזילאי (נולד ב-1932)
2022 – רוברט מקפרלן, קצין של חיל הנחתים ופקיד ממשל אמריקאי (נולד ב-1937)
2023 – חדוה בן-ישראל, פרופסור בחוג להיסטוריה כללית שבאוניברסיטה העברית (נולדה ב-1925)
חגים ואירועים החלים ביום זה

יום האחות הבין-לאומי
11 במאי – 13 במאי
מאי
לוח אירועים שנתי
פלורנס נייטינגייל
34+35

"34+35" הוא סינגל שהקליטה הזמרת-יוצרת האמריקאית אריאנה גרנדה. השיר יצא לאור ב-30 באוקטובר 2020, כסינגל השני מתוך אלבום האולפן השישי שלה, Positions, על ידי חברת התקליטים ריפבליק רקורדס.
רקע והפקה

השיר נכתב על ידי אריאנה גרנדה, ויקטוריה מונה, טיילה פרקס, טומי בראון, סקוט ניקולסון, אלברט סטאנאג', פיטר לי ג'ונסון, מר פרנקס וצ'אבי, והופק על ידי בראון, ג'ונסון, פרנקס וצ'אבי. השיר הוא בסגנון הרית'ם אנד בלוז העכשווי, המאפיין את שאר שירי האלבום. שם השיר הוא ביטוי מתמטי שסכומו מתייחס אל התנוחה המינית 69, ועוסק בחיי המין של גרנדה עם החבר שלה דלטון גומז, גרנדה אמרה שהיא "נבוכה מאוד" לגבי השיר, אך היא אוהבת אותו וכינתה אותו "אחד הדברים האהובים עלי ביותר שעשיתי אי פעם מבחינה קולית".
בהתחשב באופיו המיני של השיר, שהושווה לשירים אחרים של גרנדה, כמו "Side to Side" ו-"Dangerous Woman", גרנדה חששה בתחילה שהיא "תסיח את הדעת מהפגיעות והמתיקות בשאר האלבום". עם זאת, היא חשבה ש"זה פשוט שיר מהנה" וכי "מגיע לו בית באלבום בוודאות". היא המשיכה: "אני חושבת שלכל מה שאני עושה יש קצת הומור, והאנשים יודעים שאני לא באמת יושבת פה עד אור הבוקר".
כדי לקדם את השיר והאלבום, גרנדה הוציאה את "34+35 dad hat" בחנות הסחורה הרשמית שלה, הכוללת גרפיקה רקומה של "34+35" בקדמת כובע בייסבול.
וידאו קליפ

הווידאו קליפ הרשמי של השיר פורסם בערוץ היוטיוב של גרנדה ב-17 בנובמבר 2020. הקליפ בוים על ידי דיירקטור X (אנ').
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  עולמי | בילבורד גלובל 200 | 5 |  |
|  אוסטריה | Ö3 אוסטריה טופ 40‏ | 40 |  |
|  אוסטרליה | מצעד הסינגלים האוסטרלי | 9 |  |
|  אירלנד | מצעד הסינגלים האירי | 4 |  |
|  אמריקה הלטינית | מוניטור לטינו | 10 |  |
|  ארצות הברית | בילבורד הוט 100 | 8 |  |
|  ארצות הברית | מצעד המיינסטרים 40 הראשונים | 11 |  |
|  ארצות הברית | רולינג סטון טופ 100 | 2 |  |
|  דנמרק | היטליסטן | 39 |  |
|  הולנד | מצעד שירים טופ 100 | 44 |  |
|  הונגריה | Rádiós Top 40 | 26 |  |
|  הממלכה המאוחדת | מצעד הסינגלים הבריטי | 8 |  |
|  ולוניה | אולטראטופ 40 | 12 |  |
|  יוון | IFPI Greece | 11 |  |
|  ליטא | AGATA | 16 |  |
|  מלזיה | RIM | 5 |  |
|  נורווגיה | VG-lista | 26 |  |
|  ניו זילנד | המצעד הניו זילנדי הרשמי | 13 |  |
|  סינגפור | RIAS | 2 |  |
|  סלובקיה | ČNS IFPI | 49 |  |
|  ספרד | PROMUSICAE | 78 |  |
|  סקוטלנד | מצעד הסינגלים הסקוטי | 74 |  |
|  פורטוגל | מצעד הסינגלים הפורטוגזי | 21 |  |
|  פלנדריה | אולטראטופ 50 | 2 |  |
|  צ'כיה | ČNS IFPI | 67 |  |
|  צרפת | SNEP | 95 |  |
|  קוריאה הדרומית | סירקל צ'ארט | 137 |  |
|  קנדה | קנדה הוט 100 | 8 |  |
|  קנדה | מצעד CHR/Top 40 | 25 |  |
|  שוודיה | סוורייטופליסטן | 34 |  |
|  שווייץ | המצעד השווייצרי | 44 |  |
נתוני מכירות

| מקום | תארים | מכירות |
| --- | --- | --- |
| בריטניה (BPI) | כסף | 200,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 30 באוקטובר 2020 | הזרמת מוזיקה • הורדה דיגיטלית | ריפבליק |  |
| אוסטרליה | 30 באוקטובר 2020 | רדיו להיטים עכשוויים | יוניברסל |  |
| ארצות הברית | 3 בנובמבר 2020 | רדיו להיטים עכשוויים | ריפבליק |  |
| הממלכה המאוחדת | 8 בינואר 2021 | רדיו להיטים עכשוויים | ריפבליק |  |
| ארצות הברית | 18 בינואר 2021 | רדיו עכשווי למבוגרים חמים | ריפבליק |  |
רמיקס

ב-15 בינואר 2021, הוציאה גרנדה את הרמיקס הרשמי של השיר, בו משתתפות הראפריות האמריקאיות דוג'ה קאט ומייגן די סטליון. בחודש יוני 2021 דירג בילבורד את גרסת הרמיקס במקום ה-23 ברשימת "50 השירים הטובים ביותר בשנת 2021 עד כה".
רמיקס > מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 2 |  |
|  עולמי | בילבורד גלובל ללא ארצות הברית | 5 |  |
|  ארצות הברית | בילבורד הוט 100 | 2 |  |
|  ארצות הברית | רולינג סטון טופ 100 | 2 |  |
|  יוון | IFPI Greece | 68 |  |
|  יפן | יפן הוט 100 | 3 |  |
|  ליטא | AGATA | 30 |  |
|  ניו זילנד | המצעד הניו זילנדי הרשמי | 2 |  |
|  קולומביה | נשיונל-רפורט | 97 |  |
|  קרואטיה | טופ ליסטה | 82 |  |
רמיקס > נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 3× | 210,000 |
| מקסיקו (AMPROFON) | פלטינה + זהב | 210,000 |
 מכירות + הזרמת מדיה בלבד
רמיקס > היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 15 בינואר 2021 | הזרמת מוזיקה • הורדה דיגיטלית | ריפבליק |  |
| הולנד | 16 בינואר 2021 | רדיו להיטים עכשוויים | ריפבליק |  |
מנחם מאיר (איש חינוך)

| --- | --- |

 לידה:  17 במרץ 1932 (בן 92) ט׳ באדר ב׳ ה׳תרצ״ב הופנהיים, גרמניה
 מדינה:  ישראל 
 מקום מגורים:  ישראל
 השכלה:  ד"ר בהוראת המדעים
 בת זוג:  חוה מאיר (ון קליף)
 
מנחם מאיר (נולד ב-18 במרץ 1932) הוא ד"ר בהוראת המדעים, איש חינוך ושורד שואה ישראלי. כתב את הספר ״האם העצים פורחים אצלכם״ ביחד עם אחיו פרדריק ריימס.